
საქართველოს მთავრობის

განკარგულება №860

2016 წლის 18 მაისი

ქ. თბილისი

სახელმწიფო საკუთრებაში არსებული უძრავი ქონების სს „ინტურისტისათვის“ პირდაპირი მიყიდვის ფორმით პრივატიზების შესახებ 

1. „სახელმწიფო ქონების შესახებ“ საქართველოს კანონის მე-18 მუხლის მე-3 პუნქტის შესაბამისად, სახელმწიფო საკუთრებაში არსებული, ქ. გორში, სტალინის ქუჩა №26-ში მდებარე 2159 კვ.მ არასასოფლო-სამეურნეო დანიშნულების მიწის ნაკვეთი და მასზე განთავსებული შენობა-ნაგებობ(ებ)ი: შენობა №1 – საერთო ფართით - 998.7 კვ.მ, განაშენიანების ფართით – 723.15 კვ.მ; შენობა №2 – განაშენიანების ფართით – 140.79 კვ.მ; შენობა №3 – განაშენიანების ფართით – 115.08 კვ.მ; შენობა-ნაგებობ(ებ)ის საერთო ფართი - 998.7 კვ.მ (მიწის (უძრავი ქონების) საკადასტრო კოდი: №66.45.20.069) და  ქ. გორში, სტალინის ქუჩა №26-ში მდებარე 407 კვ.მ არასასოფლო-სამეურნეო დანიშნულების მიწის ნაკვეთზე არსებული შენობა-ნაგებობიდან 356.10 კვ.მ ფართი და მასზე წილობრივად დამაგრებული მიწის ნაკვეთი (მიწის (უძრავი ქონების) საკადასტრო კოდი: №66.45.20.039) პირდაპირი მიყიდვის ფორმით, სიმბოლურ ფასად, 1 (ერთი) ლარად, საკუთრებაში გადაეცეს სს „ინტურისტს“ (ს/კ: №217873120).

2. საპრივატიზებო პირობად განისაზღვროს:

ა) საპრივატიზებო თანხის გადახდა შესაბამისი ხელშეკრულების გაფორმებიდან 30 (ოცდაათი) კალენდარულ დღეში;

ბ) სს „ინტურისტის“ და მისი წარმომადგენლების (მათ შორის, სს „ინტურისტის“ დირექტორი და სამეთვალყურეო საბჭოს თავმჯდომარე) მხრიდან სახელმწიფოს მიმართ ქონებრივი ან სხვა სახის ზიანის ანაზღაურებაზე, ასევე ყოველგვარ მოთხოვნაზე, საჩივარზე, სარჩელზე უარის თქმა, როგორც საქართველოს საერთო სასამართლოებში, ისე ნებისმიერი სხვა ქვეყნის, მათ შორის, ადამიანის უფლებათა ევროპულ სასამართლოში ან/და არბიტრაჟში.

 3. საქართველოს ეკონომიკისა და მდგრადი განვითარების სამინისტროს სისტემაში შემავალმა საჯარო სამართლის იურიდიულმა პირმა – სახელმწიფო ქონების ეროვნულმა სააგენტომ, ამ განკარგულების შესრულების მიზნით, უზრუნველყოს კანონმდებლობით გათვალისწინებული შესაბამისი ღონისძიებების განხორციელება.

